འདས་པོའི་ཕུང་པོ་ཕྱི་འདོན་མ་བྱས་པར་རྒྱུན་པ་ཞེས་སྨོན་ལམ་གསུངས་མི་དགེ་འདུན་འགའ་ཤས་གདན་དྲངས་པ་རྣམས་ཕུང་པོའི་ཉེ་འཁྲིས་སུ་ཉིན་མཚན་མེད་པར་རྟག་བཞུགས་གནང་སྟེ་སྨོན་ལམ་གྱི་རིམ་པ་གང་རྒྱས་དང་།མི་འཁྲུགས་པ་དང་།ཀུན་རིག་སོགས་ཡིད་དམ་གང་རུང་གི་སྒོ་ནས་བདག་འཇུག་བཞེས་ཏེ་ཉིན་ལྟར་སྦྱང་ཆོག་ཅེས་འདས་པོའི་སྡིག་པ་སྦྱོང་བའི་ཆོ་ག་དང་།སྦྱིན་སྲེག་མཛད་རྒྱུ།ཉིན་རེ་སྦྱང་བ་ཐེངས་རེར་བྱང་རྟེན་ཞེས་དཀྱིལ་འཁོར་གྱི་སྟེགས་བུའི་སྟེང་མིང་བྱང་འོག་འཇོག་བྱེད།འདས་པོའི་གྱོན་སྣེ་རྙིང་ཧྲུལ་མ་ཡིན་པའི་ཁ་ནེམས་རེར་སྣེ་འདོགས་ཁ་བཏགས་རེ་བསྒྲོགས་ཏེ་འབུལ་དགོས་པ་དེ་དག་གི་ཐེབས་ཆི་གཅིག་རེ་བཀོག་སྲོལ་འདུག།